cyanic-selkie/wikianc huggingface dataset:
Maurycy Gottlieb
Liv
Allerede 15 år gammel begynte han å studere malerkunst ved Akademie der bildenden Künste Wien. Siden reiste han til Kraków for å fortsette studiene under Jan Matejko. På grunn av medstudentenes antisemittisme forlot han Kraków etter mindre enn et år, og reiste tilbake til Wien.
Selv om hans tidlige bilder gjerne hadde nasjonalistiske polske motiver, orienterte han seg snart mot jødiske temaer. Hans foreldre hadde i opplysningstidens ånd oppdratt ham ikke-religiøst, men han ønsket å studere sine røtter i den jødiske kulturen.
20 år gammel vant han gullmedalje i en konkurranse i München for maleriet «Shylock og Jessica», etter en scene fra Shakespeares Kjøpmannen i Venedig. Portrettet av Jessica viser Laura Rosenfeld, som Gottlieb ønsket å gifte seg med. Etter at han først hadde blitt akseptert, ble hans frieri likevel avvist, noe som blir ansett som grunnen til hans selvmord. Da han hørte at Laura hadde giftet seg med en annen, satte han seg ut i kulden og frøs ihjel.
Hans bilde «Jesus preker i Kafarnaum» vekket oppsikt, fordi han malte Jesus som rabbiner med sidelokker og bedesjal.
Hans yngre bror Léopold Gottlieb, som også ble maler, ble født fem år etter Maurycys død.
Adolf Frantzen
Adolf Frantzen (født 13. oktober 1918, død 5. april 1945) var en norsk soldat som tjenestegjorde både i Norge og i Storbritannia under andre verdenskrig.
Etter å ha vært i fangenskap i underkant av en måned reiste han hjem til Ytre Arna, før han i mars 1941, bestemte seg for å melde seg til tjeneste i England. Fra Ytre Arna gikk turen til Tælavåg vest for Bergen. Frantzen forlot Norge ombord på MK «Blia» 15. mars 1941 og ble siden innrullert i NRAF i 330 skvadron. og fikk opplæring som radiotelegrafist og skytter.
I løpet av perioden 1941 til 1945 deltok kvartermester Adolf Frantzen på flere tokt i 330 skvadron som radiotelegrafist og skytter i Short Sunderland sjøfly beregnet for ubåt-krigføring.
Under et anti ubåt tokt hvor flere fly deltok, forsvant flyet hvor Adolf tjenestegjorde. Det er ikke kjent om flyet ble skutt ned, eller om det havarerte. Adolf Frantzen døde 5. april 1945, knapt en måned før krigen tok slutt.
Pete Sanstol
Peter Olai Sandstøl (født 28. mars 1905 på Moi, død 13. mars 1982 i Whittier, California, USA) var en norsk bokser. Han ble kvartmester i fluevekt i NM 1923 og vant gull i bantam i NM 1925, begge gangene for Christiania Turnforenings Idrætsparti.
Han startet sin boksekarriere høsten 1921 i Stavanger IF og flyttet med foreldrene til Kristiania sommeren 1922 hvor han startet i Turnforeningen. I 1925 sluttet Turnforeningen med boksing, og han gikk over til Oslo Atletklub. Her avsluttet han sin amatørkarriere med to seire i et internasjonalt stevne arrangert av OAK den 10. og 11. april 1926. Sandstøl ble i 1934 æresmedlem i i Stavanger IF.
Sandstøl hadde bestemt seg for å avlutte boksekarrieren, men ble overtalt av Georg Antonius Brustad til å ta en proff-kamp ved Den Private Bokseklubs stevne i Cirkus søndag 2. mai 1926. Han slo ut engelskmannen Bert Gallard allerede i første runde og dermed var hans profesjonelle karriere i gang.
Etter et opphold i Tyskland og i Frankrike dro han sommeren 1927 til USA og hadde da skiftet navn til Pete Sanstol. Med sine 112 kamper (98 seire, 6 tap og 8 uavgjorte) er han tidenes mest suksessrike profesjonelle norske bokser.
Jana Semecká
Jana Semecká (født 12. januar 1948) er en tsjekkisk volleyballspiller.
Hun representerte Tsjekkoslovakia under Sommer-OL 1972 i München, hvor hun ble nummer 7.
Baker County (Florida)
Baker County er et fylke i den amerikanske delstaten Florida.
Orsilochus
Orsilochus er en slekt av biller som hører til gruppen hornbiller i familien skarabider (Scarabaeidae).
Utbredelse
Slekten er utbredt i Afrika. Orsilochus cornutus er beskrevet fra Sør-Afrika.
Systematisk inndeling
Navnet Orsilochus har også blitt brukt om en slekt av teger (Orsilochus Stål, 1867, gyldig navn Orsilochides Kirkaldy, 1909) og en slekt av tusenbein (Orsilochus Attems, 1900, nå synonymisert med Rhinotus Cook, 1896), men begge disse navnene er yngre enn bruken av navnet på denne billeslekten, og derfor ikke gyldige.
Hoperius
Hoperius er en slekt av biller og tilhører familiegruppen vannkalver.
Utseende
En middelsstor (ca. 10 millimeter), avlangt-oval, matt mørkbrunlig vannkalv, ytterkanten gulbrun.
Levevis
Både de voksne billene og larvene, er  rovdyr. Larvestadiene er i ferskvann, for denne arten er de funnet i små, ikke-permanente pytter som dannes under flom.
Utbredelse
Arten lever i Nord-Amerika, fra det østlige Texas og Arkansas i vest til Maryland i nordøst og Georgia i sørøst.
Ghada Shouaa
Ghada Shouaa (arabisk: غادة شعاع, født 10. september 1973 i Muhardeh i provinsen Hama) er en syrisk tidligere friidrettsutøver som konkurrerte i mangekamp. Under de olympiske lekene i Atlanta 1996 vant hun Syrias første og hittil eneste olympiske gullmedalje. Hun er også verdensmester i sjukamp fra Göteborg 1995.
Karriere
Shouaa begynte som basketballspiller, hun spilte på det syriske landslaget i noen år før hun bestemte seg for å satse på sjukamp i friidrett. Hun gjennomførte sin første sjukamp i 1991, og ble umiddelbart tatt ut til VM 1991 i Tokyo, der hun endte på sisteplass. Senere i sesongen tok hun sølv i sjukamp under det asiatiske mesterskapet.
Hun fikk sin OL-debut i Barcelona 1992, der hun skadet seg og kom på 25.-plass. Det store gjennombruddet kom ikke før i 1995 da hun først vant en sjukampkonkurranse i Götzis med 6715 poeng, og deretter gikk til topps i VM i Göteborg, der forhåndsfavoritten Sabine Braun måtte trekke seg på grunn av en skade. Shouaa vant på poengsummen 6651, mens sølvvinneren Svetlana Moskalets hadde 6575.
Året etter vant Shouaa igjen i Götzis, der hun satte ny asiatisk rekord med 6942 poeng. I OL i Atlanta 1996 vant hun Syrias første og hittil eneste OL-gull med 6780 p (foran sølvvinneren Natalija Sazanovitsj fra Hviterussland som fikk 6563 p). En skade ødela sesongene 1997 og 1998. I 1999 gjorde Shouaa comeback i VM 1999 i Sevilla, der hun tok bronsemedaljen med 6500 p (Eunice Barber vant på 6861 poeng foran Denise Lewis med 6724).
Shouaa fikk store deler av karrieren ødelagt av skader, og valgte å legge opp etter OL i Sydney 2000, der hun brøt sjukampen allerede under den første grenen på grunn av en skade.
Isabelle de Charrière
Isabelle de Charrière (født Isabella Agneta Elisabeth van Tuyll van Serooskerken 20. oktober 1740 i Utrecht i Nederland, død 27. desember 1805 i Colombier (Neuchâtel) i Preussen) var en nederlandsk og sveitsisk forfatter under Opplysningstiden. I ettertiden er hun mest kjent for sine brevromaner, men utga også sanger og klaverstykker. Hun var særlig opptatt av samtidspolitikk, derav blant annet kvinnenes kamp for å få utdannelse, samt spørsmål omkring religion. Hennes verk om den franske revolusjon anses som spesielt interessant.
Liv
Isabelle van Tuyll van Serooskerken var datter av adelsmannen Diederik Jacob van Tuyll van Serooskerken (1707–1776) og hans kone Jacoba Helena de Vicq (1724–1768). Hun var den eldste av foreldrenes syv barn, og fikk en langt bedre utdannelse enn det var vanlig for en jente på den tiden. Hun var kunnskapstørst, og allerede som barn hadde hun lært seg en rekke språk, studert matematikk og satt seg inn i samtidens eksperimentelle fysikk. Etter år-lange besøk i Frankrike og Sveits i 1750-årene ble fransk hennes hovedspråk, som er en viktig årsak til at hennes verker ikke ble like kjent i hjemlandet hennes som i de fransktalende landene.
Da Isabelle var omkring 14 år gammel ble hun forelsket i den romersk-katolske polske greven Peter Donhöff, som imidlertid ikke hadde de samme følelsene for henne, og skuffelsen over dette førte til at Isabelle forlot Utrecht i halvannet år. I lang tid nektet hun å gifte seg; hun så på ekteskap som en måte å oppnå frihet på, men ønsket også å gifte seg i kjærlighet. I 1771 giftet hun seg med sin brors tidligere privatlærer, sveitseren Charles-Emmanuel de Charrière de Penthaz, og paret bosatte seg med flere familiemedlemmer (deriblant to av hennes yngre søstre) på Le Pontet i Colombier nær Neuchâtel i Sveits. Derfra besøkte de ofte Genève og Paris, hvor Isabelle var en kjent skikkelse.
Verk
Isabelle de Charrière skrev romaner, skuespill, dikt og komponerte musikk. Hennes mest produktive periode kom først etter at hun hadde bodd i Colombier i en årrekke. Hun skrev om temaer som omfattet hennes religiøse tvil, adelen og oppdragelsen av kvinner.
Le Noble var hennes første roman, og ble utgitt i 1763. Det var en satirisk roman mot adelen, og selv om den ble publisert anonymt fant foreldrene hennes ut av at hun hadde skrevet boken, og trakk verket fra salg.
Hun beundret den franske filosofen Jean-Jacques Rousseau, og hjalp til med publiseringen av Les Confessions etter hans død. Hun skrev også egne tekster om Rousseau på denne tiden.
Den franske revolusjonen fikk en rekke adelsmenn til å flykte til Neuchâtel og de Charrière ble venn med noen av dem. Men hun publiserte også verker som kritiserte holdningene til de aristokratiske flyktningene; hun mente de fleste av dem ikke hadde lært noe av revolusjonen.
Isocopris
Isocopris er en slekt av biller som hører til familien skarabider (Scarabaeidae) i gruppen skarabider (Scarabaeoidea).
Utseende
Kraftige, svarte gjødselbiller.
VM i langdistanseduatlon 2017
Duatlon er en variant av triatlon, men uten svømming.
Isocopris
Levevis
Disse billene har larver som lever på møkk som de voksne billene har gravd ned. Slekten kjennes både fra amazonisk skog og frå åpne områder (campo, cerrado).
Utbredelse
Slekten er utbredt i det sørlige Sør-Amerika (Brasil, Bolivia, Paraguay og Argentina).
36. serierunde i Premier League 2020/21
36. serierunde i Premier League 2020/21 startet tirsdag 11. mai med og  på Old Trafford i Manchester, og avsluttet søndag 16. mai med kampen mellom og  på Goodison Park i Liverpool. .
Bay County (Florida)
Bay County er et fylke i den amerikanske delstaten Florida.
Mara
Mara er en elv som renner gjennom fylket Narok i Kenya og regionen Mara i Tanzania. Den har sitt utspring i Mauskogen i Kenya, og renner først mot sørvest. Etter at den har krysset grensa til Tanzania snur den mot vest og fortsetter til den munner ut i Victoriasjøen. Mara er 395 kilometer lang og har et nedbørfelt på 13 325 km², hvorav rundt to tredjedeler ligger i Kenya og en tredjedel i Tanzania.
Mara renner gjennom nasjonalparkene Masai Mara i Kenya, som den har fått navnet sitt fra, og Serengeti i Tanzania. Elva ligger på tvers av vandringsruten til den årlige migrasjonen av gnuer, sebraer og gaseller mellom Serengeti og Masai Mara, der millioner av dyr må krysse elven omtrent ved grensen mellom Kenya og Tanzania. Krokodiller og flodhester finnes i store deler av elven.
Amagerport
Amagerport var en av Københavns fire byporter; de tre andre var Nørreport, Vesterport og Østerport. Det vokste frem et behov for en ny byport etter anleggelsen av Christianshavn i 1617 og Amagerport ble reist som en følge av det.
Amagerport ble bygget om og fornyet flere ganger, blant annet i 1668 og 1724. I forbindelse med vollenes fall på midten av 1850-tallet var ikke behovet for en byport lenger til stede og Amagerport ble revet i 1857.
Acciseboden – eller tollerens hus – er bevart, og portens tidligere beliggenhet er markert med en minneplate. Christians IVs opprinnelige vold er markert med stensetning.
Flaktveit Idrettsklubb
Flaktveit Idrettsklubb (FIK) er et fleridrettslag som organiserer rundt 1500 medlemmer (2012) i 9 forskjellige grupper med tilsammen 13 grener. Flaktveit Idrettsklubb har tilhørlighet i Bydelen Åsane med 40 000 innbyggere i Bergen kommune. Klubben er lokalisert i flotte lokaler i Flaktveithallen med gode treningsfasiliteter inne og ute bl.a. med et godt utstyrt treningsrom. Flaktveit idrettpark består av blant annet 2 kunstgressbaner, aktivitetspark, joggeløype og grusbaner.m.m. Klubbens devise er «Vi Bryr Oss» og «for trivsel og utvikling i nærmiljøet». Klubben ble stiftet 25. august 1994.
Jeremy Swan
Harold James Charles «Jeremy» Swan (født 1922 i Sligo, Irland, død 2005 i Los Angeles) var en irsk kardiolog (lege), bedre kjent under navnet Jeremy Swan, som tilbrakte store deler av sin profesjonelle karriere i USA. Han ble verdenskjent for utviklingen av Swan-Ganz kateteret, som han utviklet sammen med William Ganz i 1970. Swan-Ganz kateteret brukes i dag verden over innen intensivbehandling, blant annet for å måle blodtrykket i lungekretsløpet, og for å monitorere effekt av behandling.
Flaktveit Idrettsklubb
Idrettsgreinene i klubben er blant annet aerobic, basketball, dans, innebandy, fotball, håndball, kampsport og klatring,Zumba,kajakk,Styrke og kondisjon
Trajan
Marcus Ulpius Nerva Traianus eller Trajan (født 18. september 53 formodentlig i Italica i Hispania Baetica, død 9. august 117 i Selinus i Kilikia) var romersk keiser fra 27. januar 98 til 7. august 117. Han blir ofte regnet for å være den beste av alle Romerrikets keisere, sammen med Augustus. Under Trajan nådde riket sitt største i geografisk utstrekning.
Han skal ha vært en ganske dyktig keiser, som fulgte den samme rettferdige og kloke politiske linje som hans forgjenger førte. Han sørget for de vanskeligstilte i riket ved at de fikk en slags pengestøtte.
Til Domitians død
Trajan ble født i Spania i en gammel romersk slekt som hadde valgt å flytte dit fra Italia. Han ble på dette vis den første keiseren som ikke hadde italiensk hjemstavn. Hans far, som også het Marcus Ulpius Traianus, hadde gjort en lysende karriere som kommandant for den tiende legion under den jødiske krig, konsul år 70, guvernør i Syria samt Hispania Baetica og Asia.
Takket være sin far hadde Trajans gode karrieremuligheter. Han var militærtribun i Syria på 70-tallet, ble senere kommandant for den syvende legion i Legio (dagens León). Som kommandant for denne legion kom han til Domitians hjelp med å slå ned Saturninus' opprør i Germania Superior, men kom fram først etter at stridene hadde avtatt. Deretter ble han en av Domitians favoritter og fikk tjenstegjøre som praetor omkring år 85 og som konsul år 91. Men etter at den upopulære Domitian ble myrdet, fikk Trajans karriere i stå for en tid.
Med Nerva som keiser
Da Nerva ble keiser i 96 ble Trajan guvernør i Germania Superior. Senere samme år kom en meddelelse om at Nerva hadde adoptert ham. Nerva, som var upopulær blant de militære etter et mytteri som praetorianergarden hadde gjort i 97, var tvunget til å styrke sin støtte innen militæret. Derfor adopterte han Trajan. Det var underforstått at keiserens adoptivsønn også skulle være keiserens etterfølger på tronen. Denne skikken ble fulgt av mange keisere i en tid fremover.
Som keiser
Det første Trajan gjorde som fersk keiser var å gjennomføre en inspeksjon av Rhin- og Donaufrontene. En tredjedel av legionene var forlagt langs Donaufronten; et personlig besøk var en god måte å sikre seg deres fremtidige lojalitet.
Sensommeren 99 gjorde Trajan sitt inntog i Roma til fots. Han omfavnet senatorene og pratet med folk på gatene. Selv om Trajan skulle bli en eneveldig hersker, ga han inntrykk av å være lett tilgjengelig og til forskjell fra Domitian å holde seg til de tradisjoner som inngikk i keiserrollen. Trajan ble raskt svært populær blant folket og senatorene. Historikeren Dio Cassius forteller at han var svært glad i vin, unge menn og krig.
I 101 og 106 invaderte Trajan Dacia i det nåværende Romania. Etter at hovedstaden Sarmizegethusa var blitt tatt, begikk kong Decebalus av Dacia selvmord og Dacia ble en ny romersk provins.
I 113 fikk han reist Trajan-søylen til minne om seieren. Den er 30 meter høy, fire meter i diameter, og består av sytten marmortromler satt oppå hverandre. Her snor et 200 meter langt relieff seg oppover og viser de dakiske felttogene i 155 scener med ca. 2.500 figurer. Søylen står på en høy sokkel, og da Trajan døde i 117, ble asken hans plassert inni sokkelen, som da fungerer som hans enorme gravmæle. Beretningen begynner nede og snor seg oppover, og var nok lettere å skjelne i antikken, da figurene var fargelagt. Til gjengjeld hadde man ikke kikkert, så relieffene kan være beregnet på gudene mer enn på folk. Uansett er scenene vanskelige å tolke fordi Trajans skriftlige beretning er gått tapt.
Arv
De romerske, så vel som bysantiske, keisere etter Trajan ble innfridd av Senatet med følgene sitat: felicior Augusto, melior Traiano, som betyr «måtte han bli heldigere enn Augustus, og bedre enn Trajan».
Tidlig på 700-tallet dukket det opp en beretning om at Gud innvilget Trajan frelse på forbønn fra pave Gregor I. Thomas Aquinas avfant seg med denne legenden ved å forklare at Gud i dette og lignende tilfeller hadde forutsett forbønnen, og derfor ikke helt og holdent hadde fordømt disse gudløse, men innvilget dem en ny prøvetid. Dante plasserer også i sin Guddommelige komedie Trajan blant de frelste.
Mare
Mare kan referere til:
Artemis Records
Artemis Records var et New York-basert selvstendig plateselskap.
Selskapet ble grunnlagt i juli 1999, av Danny Goldberg. Selskapet ble nedlagt i januar 2004.
Lillian Hessen
Lillian Hessen (født 19. juli 1940) er en norsk lokalpolitiker (V) som var ordfører i Kvæfjord kommune fra 2007 til 2011. Hun var i denne perioden den eneste Venstre-ordføreren i Troms.
Tess Kirsopp-Cole
Tess Kirsopp-Cole (født 2. desember 1999) er en australsk friidrettsutøver som hovedsakelig konkurrerer i sprintløp og mellomdistanseløp. Hennes fremste internasjonale meritt er gull på 800 meter under Oseaniamesterskapet i friidrett 2022.
ASM
ASM kan sikte til:
Liste over fylkesordførere i Sogn og Fjordane
Liste over fylkesordførere i Sogn og Fjordane er en oversikt over fylkesordførere i Sogn og Fjordane, etter etableringen av vervet i 1963.
Nulte ordens hold
Nulte ordens hold (engelsk: zero-order hold ZOH) er en matematisk modell av den praktiske signalrekonstruksjon gjort med en vanlig digital til analog-omformer (DAC). Det vil si at det beskriver effekten av konvertering av et diskret og kontinuerlig tid signal til et kontinuerlig-tid signal ved å holde hver prøveverdi for et prøveintervall. Det har flere applikasjoner i elektrisk kommunikasjon.
Jia Zhibang
Jia Zhibang (kinesisk 贾治邦; født 1946 i fylket Wuqi i provinsen Shaanxi i Kina) er en kinesisk kommunistisk politiker. Han er (2012) direktør for Folkerepublikken Kinas statsskogsadministrasjon.
Jia studerte økonomi ved Renminuniversitetet, og ble medlem av det kinesiske kommunistiske parti i 1962.
Ludmila Vindušková
Ludmila Vindušková (født 3. januar 1949) er en tsjekkisk volleyballspiller.
Bradford County (Florida)
Bradford County er et fylke i den amerikanske delstaten Florida.
Ludmila Vindušková
Hun representerte Tsjekkoslovakia under Sommer-OL 1972 i München, hvor hun ble nummer 7.
Praktøgle
Praktøgle er en agam som er vanlig i store deler av Asia. Unge dyr lever skjult blant planterester på marka, mens de voksne klatrer på trestammer. Hannene sitter ofte godt synlig på gjerder og lignende. Arten er svært tilpasningsdyktig, og trives i omgivelser som er påvirket av mennesker, som parker og hager.
Utbredelsen omfatter Sørøst-Iran, Afghanistan, Pakistan, Nepal, Bhutan, India (inkludert Andamanene), Maldivene, Sri Lanka, Burma, Thailand, Malaysia, Vietnam, Sør-Kina, og Indonesia (Sumatra). Den er innført av mennesker til Oman, Singapore, Maskarenene, Seychellene, og USA (Florida).
Norsk Tannpleierforening
Norsk Tannpleierforening (NTpF) er en partipolitisk uavhengig yrkesorganisasjon for alle autoriserte tannpleiere, enten de er yrkesaktive eller yrkespassive. Tannpleierstudenter ved tannpleierutdanningene i Tromsø, Bergen, Oslo og Elverum kan også stå som medlemmer.
NTpF ble stiftet 9. desember 1968, og har i dag ca 900 medlemmer. Synliggjøring av yrkesgruppen tannpleiere og videreutvikling av tannpleierutdanningen er viktige satsingsområder for NTpF. NTpF arrangerer seminarer og fagkurs slik at tannpleiernes kompetanse holdes på et høyt nivå og videreutvikles til beste for pasientene. NTpF er delaktig under forhandlinger om arbeidsvilkår og lønn.
Foreningens overordnede målsetning er å ivareta medlemmenes interesser og behov, arbeide for en bedring av tannpleiernes status og arbeidsvilkår. NTpF er samtidig aktive i å bistå tannpleierne i deres faglige utvikling samt i arbeidet for et etter- og videreutdanningstilbud.
NTpF gir ut medlemsbladet Tannstikka, og er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.
Leder i NTpF er Hilde Aga.
Næringsansattes Yrkesorganisasjon
Næringsansattes Yrkesorganisasjon (NY) er en yrkesorganisasjon for offentlig ansatte som arbeider med planlegging, forvaltning og utvikling innenfor landbruk, næring og miljø, kommunal- og regional planlegging, teknisk sektor og Mattilsynet.
NY arbeider med å ivareta medlemmenes yrkes- og utdanningsmessige interesser, øke og bedre anseelse og yrkesfaglige standarder samt lønns- og arbeidsvilkår.
NY er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.
Leder i NY er Leif Kåre Solheim.
Mil Mi-14
Mil Mi-14 ( NATO-kallenavn: «Haze» ) er et helikopter utviklet i Sovjetunionen. Mi-14 er basert på den tidligere Mi-8, og fløy første gang som prototype under betegnelsen V-14 i 1973. Den første produksjonsserien Mi-14PL ( «Haze-A» ) er fullt utstyrte anti-ubåthelikoptre med sonarer og relevant radarutstyr. Mi-14BT ( «Haze-B» ) er en minesveiper, og Mi-14PS ( «Haze-C» ) er et redningshelikopter basert på Mi-14BT.
Mi-14 har blitt eksportert til blant annet Bulgaria, Cuba, Libya, Polen og Syria ( Mi-14PL ), og det tidligere Øst-Tyskland ( Mi-14BT ).
Santana do Mundaú
Santana do Mundaú er en kommune i delstaten Alagoas i nordøstregionen av Brasil.
Harvard University
Harvard University, egentlig President and Fellows of Harvard College, er et privat universitet i Cambridge i Massachusetts. Det er medlem av sammenslutningen Ivy League. Universitetet ble grunnlagt 8. september 1636 og er den eldste institusjonen for høyere utdannelse i USA. Harvard anser Yale University som sin rival og universitetene konkurrerer i sport og om de beste studentene og akademikerne. Sammen med Yale og Princeton er Harvard en del av «The Big Three», et navn for de tre mest prestisjetunge skolene i USA.
I flere internasjonale kåringer er det havnet svært høyt, og har dermed blitt ansett som et av verdens ledende universiteter. Harvard inntar delt annenplass med Universitetet i Oxford på Times' liste over verdens beste universiteter. Det tildeles alle gradsnivåer opp til doktorgrad (Ph.D).
Det er oppkalt etter presten John Harvard, som testamenterte noen hundre bøker til å etablere skolens bibliotek, i tillegg til flere hundre pund.
Irena Svobodová
Irena Svobodová (født 9. mars 1953) er en tsjekkisk tidligere volleyballspiller.
Hun representerte Tsjekkoslovakia under Sommer-OL 1972 i München, hvor hun ble nummer 7.
Harvard University
Universitetet har det største pengefondet av alle verdens utdanningsinstitusjoner, per 2019 verdt 40,9 milliarder dollar. Justert for størrelsen på universitetet er skolen den tredje rikeste i USA, etter Princeton og Yale. Skolen bruker i 2019 $50,800 per student, sammenlignet med $122,000 ved Yale og $62,600 ved Princeton.
Fakulteter
Harvard har følgende skoler:
Biblioteker
Bibliotekene ved Harvard University har mer enn 16 millioner titler, som gjør det til USAs nest største bibliotek (2006).
Portørene
Sykehusportørenes Yrkesorganisasjon – Portørene – er en politisk uavhengig yrkesorganisasjon som organiserer portører på norske sykehus.
Vatikanstatens historie
Vatikanstatens historie har sin opprinnelse i en av de store historiske statene i Italia før Den italienske halvøya ble forent i 1861 av Kongedømmet Sardinia. De pavelige statene (ikke en union, men som atskilte områder) fortsatte å eksistere fram til 1870, men i mindre omfattende form. De pavelige statene, italiensk Stato Ecclesiastico, Stato della Chiesa, Stati della Chiesa eller Stati Pontificii, besto av de områder hvor paven var hersker i både sivil som åndelig form før 1870. Denne regjeringen er vanligvis referert til som pavens verdslige makt i motsetning til hans geistlige verdighet.
Portørene
Portørene arbeider for en egen utdanning som faller inn under Lov om fagopplæring i arbeidslivet, for ivaretakelse av medlemmenes faglige interesser, og for å bedre medlemmenes lønns- og arbeidsvilkår.
Vatikanstatens historie
Vatikanstaten eller pavestaten er i dag verdens minste stat både etter befolkning og areal, og ligger midt i Italias hovedstad Roma siden grunnleggelsen i 1929, noe som gir Den hellige stol de praktiske fordelene av suverenitet over et landområde, om enn forsvinnende lite.
Portørene
Portørene er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.
Vatikanstatens historie
Vatikanstatens bakgrunn i Kirkestaten
Den kristne staten tilbrakte de første tre århundrene som en forbudt organisasjon og var således ikke i stand til å eie eller selge eiendom. Tidlige kristne kirker fungerte i hjemmene til sympatisører, og et antall kristne ble reist i utkanten av Roma. Etter at forbudet mot kristendommen ble fjernet av keiser Konstantin den store vokste kirkens eiendommer hurtig ved donasjoner og gaver fra de fromme og de rike. Lateranpalasset i Roma var den første betydelige gave til kirken, gitt av keiser Konstantin selv. Etterhvert kom det andre donasjoner, hovedsakelig rundt om i Italia, men også i provinsene. Kirken holdt disse landområdene som private landeiere, ikke som et overhode.
Da Den italienske halvøya på 400-tallet kom under kontroll av først germaneren Odovakar, og deretter til østgotere, måtte kirken i Italia og dens overhode, biskopen av Roma, underkaste seg deres autoritet samtidig som kirken forfektet åndelig overhøyhet.
Opprinnelig dekket begrepet Kirkestaten kun kirkens private eiendommer, Patrimonium Sancti Petri, det vil si Sankt Peters kirkegods, men fra 754 tok kirken større kontroll, spesielt over hertugdømmet Roma. På 800-tallet omfattet Kirkestaten en stor del av midtre Italia. På 1400-tallet var Kirkestaten en viktig politisk og militær makt i området. Mens paven tidligere hadde holdt til i områder kontrollert av verdslige herskere, som den tysk-romerske keiseren og den franske kongen, hadde paven nå selvstendig land og makt.
Samlingen av Italia førte igjen til at Kirkestaten ble truet. Roma ble erklært som hovedstaden for den nye nasjonen i 1860. Franske tropper vernet Kirkestaten fra til 1870 da de ble tvunget til å trekke seg tilbake til Frankrike for å bekjempe den prøyssiske invasjonen ved Bismarck. Etter en folkeavstemning i 1870 ble Kirkestaten annektert av Kongedømmet Italia.
Dannelsen av Vatikanstaten
I protest mot Italias annektering låste pave Pius IX seg inne i Lateranpalasset og betraktet seg selv som fange. Det italienske herredømmet over Roma ble ikke anerkjent av pavestolen før i 1929. Da undertegnet pave Pius XI og Mussolini den såkalte Lateranoverenskomsten. Samtidig anerkjente Italia Vatikanstaten som en egen stat. Det var en langt mindre Kirkestat som ble kalla Vatikanstaten. Denne staten fikk murene til Lateranpalasset som grense.
Staten er suveren og paven er overhode. Vatikanstaten er på bare 0,44 kvadratkilometer og har heller ikke innen dette området full jurisdiksjon, italiensk politi har ansvar for lov og orden i området, som har rundt 1000 innbyggere. På tross av størrelsen har den sine egne euro-mynter, eget postvesen, egen radio- og fjernsynsstasjon (Vatikanradioen og CTV), og egen avis (L'Osservatore Romano). Den har også en jernbanestasjon, og 862 meter med jernbane.
Navnet «Vatikan» er gammelt og antikt (og kom fra et etruskisk lånord) og har sin opprinnelse i latinske Mons Vaticanus, i betydningen Vatikanfjellet. Området til Vatikanstaten er en del av Mons Vaticanus på vestbredden av Tiber, og de tilstøtende Vatikanmarkene hvor museet er bygget sammen flere andre bygninger.
I henhold til Lateranavtalen er det noen eiendommer tilhørende Den hellige stol som ligger på italiensk område og ikke i Vatikanstaten. De mest kjente av disse er Castel Gandolfo og de romerske patriarkalbasilikaer. Disse har eksterritoriell status omtrent tilsvarende utenlandske ambassader. Det aller største eksterritorielle område tilkom i 1950-årene, det relativt ukjente antenneområdet til Vatikanradioen nordvest for Roma. Disse eiendommene består av kontorer og institusjoner som er nødvendige for Den hellige stol.
Asbjørn Haugstvedt
Asbjørn Haugstvedt (født 20. november 1926 i Bergen, død 26. juni 2008) var en norsk politiker (KrF).
Han var innvalgt på Stortinget fra Bergen 1969–1973, deretter fra Hordaland 1973–1985. Haugstvedt var parlamentarisk leder 1972–1973 og odelstingspresident 1977–1981 før han var handels- og skipsfartsminister i Kåre Willochs regjering 1983–1986. I Kristelig Folkeparti var Haugstvedt dessuten 2. viseformann 1971–1975 og 1. viseformann 1977–1983.
Han ble født i Bergen som sønn av lagersjef Ingvald Haugstvedt (1897–1978) og husmor Hilma Ovidia Michelsen (1902–1959). Han var kontorassistent, senere bokholder og nestleder, ved hullkortavdelingen ved Bergen Lysverker 1944–1959. Videre var han sosialinspektør ved Bergen sosialkontor 1961–1969 og sosialsjef i Bergen kommune fra 1970.
Lokalt var han medlem av Bergen bystyre 1960–1971 og 1992–1995, medlem av formannskapet 1964–1969 samt partiets gruppeformann 1964–1969. Haugstvedt var også medlem av Hordaland fylkesting 1995–1999.
Han sovnet inn ved Domkirkehjemmet i Bergen, 81 år gammel.
Villrips
Villrips (Ribes spicatum) er en løvfellende busk i ripsslekta. Den minner om hagerips, men vokser vilt i hele Norge i motsetning til hagerips som er innført fra Vest-Europa.
Beskrivelse
Følgende beskrivelse gjelder den vanligste underarten i Norge, skogrips (subsp. spicatum). Den har opprette greiner, mangler torner og blir 1–1,5 m høy. Bladene er 4–6 cm brede og tre- eller femflikede med tverr eller grunt hjerteformet grunn. Midtfliken er kort og bred. Oversiden av bladet er tynt hårete og undersiden tettere håret.
Villrips blomstrer i mai–juni med grønnaktige, tvekjønnede blomster 10–20 sammen i hengende klaser. Bærene er 6–8 mm, røde og syrlige. Villrips ligner på slektningen hagerips (Ribes rubrum), men bladene til hagerips har dypt hjerteformet grunn og bred midtflik, og blomstene har en ringformet opphøyning i bunnen. Det finnes også en hybrid mellom de to artene, slottsrips (Ribes × houghtonianum).
Utbredelse
Arten vokser i fuktig skog, ofte sammen med or. Villrips er med ulike underarter utbredt i Nord- og Øst-Europa og videre østover gjennom Asia til nordøstlige Kina og Russlands fjerne østen. I Norge er den vanlig i hele landet.
Underarter
Villrips deles i følgende underarter:
Norwegian Task Group
Norwegian Task Group (NorTG) er et operativt taktisk ledelseselement i det norske Sjøforsvaret. NorTG ble opprettet 1. august 2001 og er underlagt sjefen for Kysteskadren.
Ved krisesituasjoner vil NorTG få ansvaret for å lede Norges sjøgående styrker. Staben omsetter da ordrer fra Forsvarets operative hovedkvarter til operasjoner som lar seg gjennomføre til sjøs. NorTG kan lede en gruppe av fartøyer som er satt sammen for å løse en eller flere oppgaver i fred, krise og krig.
Alex Baumann (andre betydninger)
Alexander Baumann eller Alex Baumann er navnet til flere personer:
Bryne kirke
Bryne kirke (Bryne kyrkje) er en arbeidskirke fra 1979 som ligger i Time kommune i Rogaland. Kirken er konstruert i en rektangulær form, har et åpent klokketårn og er tegnet av Peer Stokholm. Det er to klokker fra Olsen Nauen Klokkestøperi i tårnet. Byggverket er i murstein og har 450 plasser.
Altertavlen er av Per Odd Aarrestad og har tittelen «Guds kjærlighet». Både prekestolen og døpefonten er i tre fra 1979 og tegnet av arkitekten. Aarrestad har også stått bak et prosjekt med å lage glassvinduer til kirken.
Kirken har et orgel fra det danske orgelbyggerfirmaet P. Bruhn & Søn.
Regimbartina
Levevis
Både de voksne billene og larvene, er  rovdyr.
Utbredelse
Slekten er utbredt i Afrika (Gabon).
Pseudocopris
Pseudocopris er en slekt av biller som hører til familien skarabider (Scarabaeidae) i gruppen skarabider (Scarabaeoidea).
Utseende
Middelsstore (ca. 10 millimeter), svært kraftige, svarte gjødselbiller. Hodet er bredt skovlformet, gjerne med et par tenner på forkanten, med kraftig, rynket mikroskulptur. Pronotum og dekkvinger er ganske fint punkterte og nokså blanke. Dekkvingene har markerte lengdefurer.
Levevis
Disse billene har larver som lever på møkk som de voksne billene har gravd ned.
Utbredelse
Slekten lever i tropisk Afrika (Kenya og Zambia).
Systematisk plassering
Artene blir ofte regnet til slekten Copris.
Darina Kodajová
Darina Kodajová (født 26. juni 1950) er en slovakisk volleyballspiller.
Hun representerte Tsjekkoslovakia under Sommer-OL 1972 i München, hvor hun ble nummer 7.
Catarina Gustmeyer
Catarina Gustmeyer, opprinnelig Sprich (født i 1710, død i 1773), var en dansk reder, slavehandler og forretningskvinne.
Liv og virke
Hun var gift med Carl Hiernonimus Gustmeyer, og arvet hans rederi og handelshus ved hans død i 1756. Handelshuset hadde en stor flåte, og monopol på tømmerleveranser til Den kongelige danske marine frem til 1762, da Andreas Bodenhoff med fremgang utfordret monopolet. Tapet av monopolet skadet imidlertid ikke foretaket så meget, og det var i 1771 fortsatt et av de største i Danmark.
Som kvinnelig storforretningsdriver utgjorde hun en minoritet i Danmark: I 1771 var hun en av kun tre kvinner som betalte skatt som forretningsfolk i København, ved siden av Cicilie Jørgensen og Severine Kreusfelt/Kreutzfeld, og i 1772 var bare tre kvinner formelle medlemmer av Grosserer-Societet (GS): Cicilie Jørgensen, Franz Hinrich Kreutzfelds enke Severine Kreusfelt, og J.P. Schellenbecks enke. Kategoriene overlappar her hverandre noe, idet Hizilia Meyer, Johanna Margrethe Schiödt og Severine Kreusfelt på samme tid defineres som Københavns rikeste kvinnelige grosserere eller forretningsfolk.
I 1772 kunne hun sende nødhjälp til Dansk Vestindien med sin flåte etter en orkan, noe som viser på hennes formuenhet. Hun grunnla Vestindisk-guineisk Kompagni i kompanjongskap med sin svigersønn Frederik Bargum, som deltok i trekanthandelen mellom Danmark, Guineakysten, og Dansk Vestindien og handlet med sukkerr og slaver.
Hun trakk seg imislertid ut av kompanjongskapet en kort tid etter grunnleggelsen.
Rongøyna
Rongøyna er ei øy i Øygarden kommune. Øya har broforbindelse til Bergen via Sotra.
To skoler er plassert på Rong; Rong skule for 1-7 klasse for elever fra Rong, og Øygarden Ungdomskule som er felles ungdomsskole for hele Øygarden.
Natur
Breivikmarka myrområde er et ganske stort myrområde uten inngrep, mellom Breiviki og Rongaloptet/Ormhilleren på Rongøyna. Tjern i nordvestre delen av lokaliteten med forekomst av den sjeldne buntsivaks.
Norsk Forening Mot Antisemittisme
Norsk Forening Mot Antisemittisme er en norsk organisasjon hvis formål er å arbeide mot antisemittisme. Initiativet ble tatt av Jo Benkow, og organisasjonens første leder var Kristoffer Gjøtterud, men ledes i dag av Christine Mohn. Andre prominente personligheter som har jobbet med organisasjonen er Jahn Otto Johansen, Einhart Lorenz, Tor Bach og Henrik Lunde. Organisasjonen er i dag lite aktiv, men har tidligere utarbeidet blant annet det de omtaler som en vaksinepakke mot antisemittisme til bruk i skolen.
Rongøyna
Natur
Rongaloptet kystlyngheiområde med rikt innslag av purpurlyng. Avgrensa i nord av Rongaloptet, som i seg selv har element av berg med tilhørende flora, i vest/nordvest av gangveg til Ormhilleren friluftsområde, mot øst av sig/myrdrag mot Rongesundbrua og i sør av Ormhilleren/Insta Glosviki. Særlig i sør- og vestvende, tørre hellinger på berg med tynt jorddekke finner en innslag av purpurlyng, avbrutt av våtere myrdrag. Som ellers i lyngheiområdene i Øygarden er vegetasjonen avbrutt av nakne knauser og berg. Området er truet av gjengroing av buskfuru. På grunn av gjengroinga av lyngheiene har områder med dominans/betydelig innslag av purpurlyng etterhvert blitt sjeldnere i Øygarden.
Norsk Forening Mot Antisemittisme
På det venstreradikale nettstedet Klassekampen-forum har det til tider vært satt fram krass kritikk av NFMA. En rekke debattanter anklaget organisasjonen for å gå langt i retning av å blande antisemittisme med kritikk av sionismen, og dermed gjøre seg til representanter for Israel-lobbyen. Selv om organisasjonen blant annet på sine nå nedlagte nettsider hevdet at selv legitim kritikk av Israel bidrar til å legitimere overgrep mot jøder i og utenfor Israel, presiserte de samtidig at de skiller mellom kritikk av Israel og antisemittisme.
Hancock County (Maine)
Hancock County er et fylke i den amerikanske delstaten Maine. Det ligger øst i staten og grenser mot Penobscot County i nord, Washington County i nordøst, Waldo County i vest og mot Atlanterhavet i sør.
Hancock Countys totale areal er 6 089 km² hvorav 1 977 km² er vann. I 2000 hadde fylket 51 791 innbyggere og administrasjonssenteret ligger i byen Ellsworth.
Fylket ble grunnlagt som Hancock County, Massachusetts i 1790 av land fra Lincoln County, og det er oppkalt etter John Hancock som var den første til å signerte USAs uavhengighetserklæring.
VM i langdistanseduatlon 2019
VM i langdistanseduatlon 2019 (verdensmesterskapet i langdistanseduatlon) ble arrangert i Zofingen i Sveits i 2019.
Duatlon er en variant av triatlon, men uten svømming.
Pavel Sozykin
Pavel Sozykin er en russisk seiler som konkurrerer i 470. Han har ingen større internasjonale meritter, men ble blant annet nummer 10 under VM i seiling 2014.
Under Sommer-OL 2020 i Tokyo som ble arrangert i 2021, ble han nummer 12.
Industrimekaniker
Industrimekaniker er en yrkesgruppe som utfører vedlikehold og montering av maskiner og utstyr. Faget kalles "Industrimekanikerfaget".
De arbeider innen en rekke virksomheter, som i olje- og gassvirksomhet, prosessindustri, matvareproduksjon, offshore, mekaniske verksteder og servicebedrifter. Industrimekanikerfaget er svært variert og man må kunne tenke helhetlig, jobbe tverrfaglig og selvstendig. Man må kunne bruke PC-baserte vedlikeholdsprogrammer, lagerstyring og overvåkningsprogrammer i tillegg til å være allsidig i sin evne.
Daglige gjøremål kan være alt fra rørarbeid, platearbeid, monteringsarbeid og feilsøking på maskiner og prosessutstyr. Man må kunne utføre sponfraskillende arbeid med ulike typer verktøy samt kjenne til sammenføyningsmetoder (Sveising og Lodding). I tillegg må man ha kunnskap om hydraulikk, pneumatikk, elektriske styresystemer og kunne tolke skjemaer og tekniske tegninger.
Industrimekanikerfaget er fysisk krevende og det innebærer også en del overtidsarbeid da vedlikehold av maskiner kan kreve produksjonsstans.
I Norge kan utdannelsen tas som to års videregående opplæring i skole og to år som lærling. Du kan også ta påbygg etterpå og få generel studiekompetanse
Maurice Gibb
Maurice Ernest Gibb (født 22. desember 1949, død 12. januar 2003) var musiker, vokalist og låtskriver. Han ble født i Douglas på Man av engelske foreldre. Maurice var 35 minutter yngre enn tvillingbroren Robin Gibb. Han er best kjent som medlem av the Bee Gees, sammen med brødrene Robin og Barry. Trioen startet i Australia, men deres største suksess kom da de flyttet tilbake til England i 1967, der de hadde bodd i mange år som barn og ungdommer.
Liv og arbeid
Gibb-brødrene ble født på Isle of Man, flyttet i 1955 til Manchester i England, siden til Australia der de bodde fra 1958 til 1967 da de flyttet til London. The Bee Gees platedebuterte med en singel i Australia i 1963. Mens Barry og Robin var hovedvokalister i bandet, koret Maurice og spilte tangentinstrumenter og bass. Alle brødrene skrev sanger. Da Maurice døde i 2003, fortsatte Robin som soloartist til han selv døde av kreft i 2012.
Gibb var kommandør av Order of the British Empire.
Tidlige år
Gibb vokste opp med familien sin i Chorlton-cum-Hardy i Manchester i England. I 1958 flyttet familien til Brisbane i Australia fordi foreldrene ville gi guttene et nytt miljø – de var på dette tidspunktet i ferd med å bli kriminelle. Familien bosatte seg i Cribb Island, en av de fattigste strøkene i byen. Området ble senere jevnet med jorden for å gi plass til Brisbane lufthavn.
Død
Om ettermiddagen 8. januar 2003 falt Gibb om med magesmerter og ble ført til Mount Sinai Medical Center i Miami. Der ble det fastslått at han hadde en blokkering i tarmen, og deler av magesekken og 80 prosent av tynntarmen ble operert vekk. Lørdag 11. januar falt han i koma og døde natt til søndag.
Ellen Francke
Ellen Francke (født 5. desember 1943 i Oslo, død 3. november 1990) var en norsk ungdomsbokforfatter, dramatiker og lyriker.
Hun debuterte i 1978 med diktsamlingen Ingen har bruk for oss, og skrev i alt 4 ungdomsbøker, 2 hørespill, en diktsamling og en roman (Glass, 1990). Diktsamlingen Det dobbelte kyss (1985), med bilder av Tonje Strøm, skildrer følelser og erfaringer etter at et bryst er fjernet. Glass, som skildrer en kvinnes reise mot sin egen ventede død, regnes for å være delvis selvbiografisk. Romanen er dramatisert av Bentein Baardson og Bodil Kvamme, og oppført på den Nationale scene, 2000. Francke døde av brystkreft.
Hun fikk Kirke- og undervisningsdepartementets pris for Blendingsgardiner og blå turnsko (1983), som både er en oppvekstskildring fra Oslo anno 1955, og et kammerspill om forholdet mellom mor og datter. Boken er oversatt til svensk og dansk.
Minusinsk
Minusinsk (russisk: Минуси́нск) er en historisk by i Krasnojarsk kraj i Russland. Den ligger rundt 275 km sørvest for Krasnojarsk. Innbyggertall: 72 561 (folketelling 2002).
Minusinsk ligger midt i Minusinsksenkningen, som sannsynligvis er det viktigste arkeologiske området nord for Pazyryk. Det er assosiert med Afanasjevokulturen, Okunevkulturen, Tasjtykkulturen og Tagarkulturen – alle oppkalt etter bosetninger i nærheten av Minusinsk.
Den russiske bosetningen Minjusinskoje (russisk: Минюсинское) ble grunnlagt i 1739, på stedet hvor elva Minusa løper sammen med Jenisej. Stavingen ble endret til Minusinskoje (russisk: Минусинское) i 1810.
Innen 1822 hadde bosetningen blitt et regionalt senter for jordbruk og transitthandel og fikk byrettigheter, men nytt navn: Minusinsk. På 1800-tallet var det et nav for kulturelle aktiviteter for et svært stort område. Martjanov Naturhistoriske Museum ble åpnet i byen i 1877.
Byen var også et sted for politisk eksil. Vladimir Lenin besøkte Minusinsk ved flere anledninger da han var i eksil i den nærliggende landsbyen Sjusjenskoje mellom 1897 og 1900. Under den russiske borgerkrigen, var Minusinsk åstedet for Minusinskopprøret i 1918.
Edsige av Canterbury
Edsige av Canterbury (død 29. oktober 1050), også nevnt som Eadsige, Eadsimus, eller Eadsin, var erkebiskop av Canterbury. Han kronet Edvard Bekjenneren som konge av England i 1044. Etter sin død ble han erklært som helgen.
Erkebiskop
Han ble overført til Canterbury erkebispedømme i 1038 etter at Æthelnoth døde. I 1040 reiste han til Roma for å motta sitt pallium fra pave Benedikt IX.
Det er mulig at Edsige kronet Hardeknut i 1040, men det er helt sikkert at han kronet Edvard Bekjenneren den 3. april 1043 sammen med erkebiskop Aelfric Puttoc av York. Året etter ønsket Eadsige å trekke seg fra sitt sete på grunn av dårlig helse, og det synes som om han henvendte seg til kong Edvard og jarl Godwin av Wessex med det formål å få imidlertid innsatt Siward, abbed av Abingdon, i sitt sted. Hans pensjonering varte fram til 1048 da Siward ble syk og reiste tilbake til Abingdon hvor han døde i løpet av de neste åtte ukene. Mens han var erkebiskop var han også sheriff av Kent.
William av Malmesbury nevner en historie at Siward fratok Eadsige maten mens han var syk og på grunn av dette fikk han ikke lov til å etterfølge Eadsige, og måtte isteden nøye seg med setet i Rochester. Dette er nok en fabrikasjon for å forklare hvorfor Siward ikke ble erkebiskop etter Eadsige idet William av Malmesbury hadde forvekslet Siward, abbeden, med en annen Siward, som var Siward som var biskop av Rochester fra 1058 til 1075. . Bispedømme Rochester har bevart tradisjonen at en gang i 1047 var det Eadsige, sammen med Lyfing av Winchester, biskop av Worcester, som tvang Svein Godwinson til å oppgi sin hustru som tidligere hadde vært abbedisse av klosteret Leominster Abbey før Svein bortførte henne.
Edsige døde den 29. oktober 1050, eller en annen dato i oktober 1050. I løpet av hans tid som erkebiskop av Canterbury ble flere landområder tilhørende bispedømme enten leid ut, solgt eller gitt som gave til jarl Godwin av Wessex, en handling som gjorde katedralmunkene sinte, og som kan ha bidratt til at William av Malmesbury mislikte erkebiskopen og ført til fabrikasjonen om historien at han ble dårlig behandlet.
Han er betraktet som helgen med sin festdag den 28. oktober.
Plano (Texas)
De første hvite nybyggere kom til området tidlig i 1840-årene. Deres første bosetting vokste raskt. Da man fikk en poststasjon måtte man bli enige om et navn. Folk der foreslo Plano, spansk for «flatt», ettersom landet der var så flatt.
I 1872 fikk man jernbane, og i 1873 byrettigheter. I 1980-så den et storinnrykk av store forretningsselskaper. Byen er del av storbyområdet Dallas/Fort Worth Metroplex.
Newtons bevegelseslover
thumb|right|200px|Newtons første og andre lov på [[latin, fra originalutgaven av Philosophiæ naturalis principia mathematica.]] Newtons bevegelseslover omfatter tre grunnleggende prinsipper i fysikken som danner basis for den klassiske mekanikken. De tre lovene er:
Formuleringen av de tre lovene ble først gjort av Isaac Newton i hans bokverk Philosophiæ naturalis principia mathematica fra 1687. De tre lovene gjelder ikke når man nærmer seg lysets hastighet, eller når man studerer atomer eller subatomære partikler.
Frederica Louise Ernst
Frederica Louise Ernst (født i 1714, død i 1781) var en dansk forretningskvinne, plantasjeeier og slavehandler.
Newtons bevegelseslover
Første lov
thumb|right|300px|Summen av kreftene som virker på legemet, adderer seg opp til en resultantkraft. Summen av alle kreftene F som virker på et legeme er
Frederica Louise Ernst
Liv og virke
Hun var datter til en arkitekt og arvet ved sin fars død en kapital som hun satte inn i forretningsvirksomhet.